
ORATIO  INAUGURALIS- 

v  ETERXBUS  TEgyptiis  folemne  fuit  Reges  ipfos 
recens  ex  oculis  fublatos  vocare  in  judicium,  ut  adhuc 
quafi  fpirantibus  extis,  a  pofteritate,  adulari nefcia,  j a mjam 
in  illos  infurgente  ,  debitum  acciperent ,  laudis  fi  redte , 
vituperii  fi  male  imperii  res  gefliflent.  Dignum  profefto 
populorum  fapientiflimi  inftitutum  !  diu  oblivioni  traditum, 
identidem  in  magnatum  gratiam  larvatum ,  noftro  tandem 
aevo  quadantenus  in  Academiis  renovatum  ,  quae  virorum 
fcientia  ingeniove  procellentium  biographhi  apologetica  , 
novos  ad  eofdem  labores  ftimulos  addunt  ;  in  gymnafiis 
praecipue  recipiendum ,  juvenum  concurfu  undequaque  ad 
hauriendam  fcientiam  adventantium  celebribus  ,  ut  auditis 
virorum  qui  haec  gymnafia  illuftrarunt  laboribus  ,  &  ex 
his  parta  laude ,  utilem  paris  meriti  aemulationem  nancifcan- 
tur.  Ea  ratione  dudhis,  Viri  illuftrifiimi  quem  luget  Acade¬ 
mia  noftra  praeconium,  pro  folemni  ftudiorum  inftauratione, 
didhirus  ,  nullus  vereor  ne  feverior  etiam  philofophia  me 
redarguat,  quin  contra  vobis,  Auditores  ornatissimi; 

gratum  me  acceptum  iri  arbitror, dum  Viro  optimo,  Schofe 
noftra?  ornamento,  bonis  omnibus  flebili ,  monumentum  eri¬ 
gam  ,  cordis  mei  affectus  propalans ,  tranfitorium  heu !  nimis, 
doloris  tamen  aeterni  debile  quidem ,  at  fincerum  fpecimen. 

Virum  egregium  laudabo  ejus  imaginem  advivam,  quan¬ 
tum  in  me  erit, depingendo  ,  eumque  fub  multiplici  refpeftu 
oftendendo  ,  quo  fe  in  Republica  litteraria  prodiit  ,  Medi¬ 
cinam  fcilicet  docens  profitenfque  ,  &  orationis  iftius  divi- 
fionem  ab  ipfo  mutuavi  ,  dum  in  eadem  Cathedra  ,  eodem 
munere  fungens  ,  pro  ftudiorum  inftauratione  facundiffime 
ut  folebat  differens ,  id  affertum  extra  omnem  dubii  aleam 
pofuit,  nempe  quod  nullus  Medicinae  Profeffor  optimus  effe 
poflit,  quin  hoc  ipfo  fit  optimus  Medicus ;  illudque  firmavit 
tum  certis  rationibus  ,  tum  numerofis  exemplis,  e  diverfis 
Scholis  ,  ex  ifta  potiffimum  petitis.  Meum  eft  igitur  offen¬ 
dere  ipfum  in  probationem  afferti  quod  propofuit  citari 
meruiffe.  Primo  itaque  eum  monftrabo  Profefforis  laude 
dignum ;  fecundo  Pra&ici  munere  fungentem.  Sic  palam 
fiet  qualis  fuerit  Vir  nobiliflimus  (i)  Franciscus  de 
Bourguignou  Bussiere,  Dominus  de  Lamure, 


(i)  Ortum  duxit  e  nobili  flirpe  Gallo  Provinciali  cui  nomen  Bourguignon 
de  Bujfiere  ,  fub  cujus  dominio  jamdudum  erat  pagus  de  Lamure  prope 
oppidum  Caftelane.  Profefforis  noftri  proavus ,  Jofephus  de  Bourguignon. 
Bujfiere  Dominus  de  Lamure  inter  nobiles  annumeratus  fuit  ,  Regis  Lega« 
rorum  judicio  in  Gallo  Provinciam  miffortim  anno  1 666,  ut  nobilibus 
jus  dicerent  j  id  judicium  argumentis  munitum  hujus  familiae  nobilitatem 
probantibus  a  faecuio  150.  firmatum  fuit  decreto  Regis  Conflii  intimioris  ia 
a£tis  Supremae Computorum  Curiae  MonfpelienfisSc  Aquifextanse  perfcripto. 

Regis  Confiliarius  Medicus  ,  in  Ludovicaed  Monfpelienfi 

ProfeiTor  Regius  &  Decanus  ,  Regiarum  Societatum 

Scientiarum  Monfpelienfis  &  Medicinae  Parifienfis  Sodalis. 

Dicentem  me  veftra  benevolentia  fuftinete  aud.  orn.  quam 

fi  non  rapiat  orationi  deficiens  lepor  ,  obtineat  faltem 

argumenti  dignitas. 

JPeerisqtje  hominibus  contingere  folet  ut  eam  fortem, 
quam  in  civili  ordine  exequuntur  ,  feu  fors  objecerit ,  vel 
dederit  ratio  ,  vel  parentum  juffus.  Aft  interdum  nonnulli 
ad  quamdam  fcientiam  artemve  a  naturi  comparati  ,  ad 
eam  quodam  veluti  impetu  ineluftabiliter  feruntur  ,  gloriae 
quae  eos  manet  certo  quali  Inftindhi  praemoniti.  Inter  iftos 
reponendus  Profeffor  nofter  ,  qui  oceani  procellas  & 
fcopulos  contemnens  (  i)  ,  majoremque  obicem  fuperans^ 
patris  fodicet  indignabundi  iram  ,  ex  Americi  Monfpelium 
adiit  ?  Medicinae  fcientiam  ex  ipfo  fonte  haufurus  ,  antiqua 
Scholae  noftrae  fami  permotus  ,  tunc  temporis  digniffime 
fulta, poft  nuper  extin&um  chiracium, recens  Parifiis  vocato 
erud.  AJlruc ,  fup  e  r  ftit  e  adhuc  qui  pe  fidentiae  curse  fortiffime 

Ta 

-  \  J> 

(i)  Natus  in  oppido  Sanfii  Petri  in  Infula  Martinica  die  ii  Junii 
1717  ,  ex  Francifco  de  Lamure  ,  Pr^efefio  trafius  difii  Macouba  , 
Maria*  Anna  Ferry ,  in  Europam  milTus  fuit  anno  1713  ,  5c  a  cog¬ 
natis  exceptus  Nannetis  Armoricorum  ,  ubi  prima  litterarum  rudimenta 
didilcit ,  poftea  eas  penitus  edofius  in  Collegio  de  la  Fliche  ,  pofl  elapfos 
decem  annos  Martinicam  repetiit ,  iterum  Nannctas ,  atque  inde  in  Martini- 
eam  redux  ,  exeunte  anno  1736  e  patria  Monlpelium  migravit ,  quo  appulit 
nienfe  Februario  1737« 

fefe  devoverat  Chycoineau  ,  tunc  ad  fummum  honorum 
Medicorum  apicem  evedo  ,  famae  fuae  fundamenta  jam 
ponentibus  Fqes  &  Sauvages  (i). 

Solitos  magna  fuorum  magiftrorum  &  fodalium  admi¬ 
ratione  labores  fuperatus  ,  ad  dodoratus  honores  fumrno 
plaufu  promotus  fuit  (2);  praeclaris  Viris  quos  nuper 
Magiftros  habuit  fefe  collegam  adfcire  *  juvenis  adhuc ,  fed 
fui  genii  confcius ,  fp  e  ravit,  pnefagiit  3  jamque  quid  valerent 
humeri  experiri  impatiens  ,  quod  ex  Profefforum  audo- 
rumve  ledionibus  ,  profunda  meditatione  fuurn  effecerat  , 
Magiftri  munere  fungens,  mirabundis  fodalibus  effundebat, 
egregiae  dodrinae  ,  infignis  facundiae  fpecimina  praebens. 
Naturali  inftindu,  tum  &  fucceffu,  juvenili  animo  nunquam 
non  grato,  incitatus,  quem  libi  aperuerat  campum,  dodior 
fadus,novo  citatiorique  plaufu  excurrere  perrexit,  invide 
perfuafus  certiorem  ad  fummum  dodrinae  apicem  non  effe 
viam  ,  quam  fi  hafce  difciplinas  ,  quas  funditus  callere  cupi¬ 
mus  ,  alios  edoceamus ,  hunc  que  melius  do  dum  evadere  qui, 
re  undequaque  bene  perpensa  ,  eam  aliis  explicare  nititur. 
Prima  itaque  feientias  medicae  fundamenta  habens  anatomen 
&  phyfiologiam  ,  de  his  curfus  eximios  edebat ,  qui  famam 


(1)  Caeteri  Profedores  i  florum  collaborat  ores  eximii  erant  Francifcus 
Chycoineau  ,  Cancellarius ,  Patris  Coadjutor  ,  Petrus  Rideux  Decanus, 
/ Intonias  Magnol  ,  Henricus  Haguenot  ,  Jacohus  La\erme ,  Geraldus 
Fitrgtrald ,  E ufiachius  Marcol  5  Regis  Medicus  perpetuo  ordinarius. 

(2)  Ad  Baccalaureatum  admiflus  die  25  Julii  1738  ,  pra^fide  D.  de 
Sauvages ,  ad  Licentiae  gradum  24  Decembris  1739,  Dodoratum  adep¬ 
tus  eil  die  16  Aprilis  1740  ,  praefide  D,  de  Sauvages . 

qua  in  pofterum  inter  phyfiologos  enituit  ,  ipfi  jam  jam 
promittebant ;  nec  interea  a  vero  Medicina?  fonte  ,  praxi 
nimirum  clinica,  alienus ,  ad  naturas  normam  componebat , 
quas ,  licet  magni  nominis  audoritate  munita  ,  ad  imagina¬ 
tionem  effida  ,  ultra  veritatis  fines  excurrebant. 

Sic  optima  methodo  ad  momentofum  ProfeiToris  munus 
informabatur  :  momentofum  dico  ,  etiamfi  concedatur 
Fontenellio  ( i  )  non  officio  fuo  deeffe  Pro  fello  rem  ,  licet 
jam  inventis  nihil  adjecerit ;  ipfo  enim  Fontenellio  judice  , 
ea  percalluifle  omnia  tenetur,  quae  cum  apud  veteres  ,  tum 
apud  recentiores  &  coaetaneos,  inventa  funt  aut  excogitata 
fuam  ad  artem  pertinentia  ;  fcriptorum  obfcuriora  loca  , 
quas  multa  contingere  folent,  interpretetur  &  illuftret  opus 
eft  ;  audorum  errores,  tanto  damnofiores  ,  quanto  meritis 
laudibus  prasftantiores  extitere  qui  errando  aliquid  humani 
paffi  funt  ,  fedulb  notare  &  expungere  neceflum  habet ; 
tandem  quafque  docendi  methodos  jufta  feveritate  pendit, 
mutat,  novas  infiruit , fi  quae  cognitis  hadenus  aptiores  effe 
videantur  ,  quarum  adminiculo  artis  praecepta  tyronum 
animos  expeditius  fubeant  ,  iifque  melius  &  altitis  repofia 
manere  poffint. 

Ad  id  momentofum  igitur  munus  rite  informato ,  vacante 
per  obitum  (2)  clar.  Fit^gerald regici  cathedr&  ,  fefe  obtulit 
occafio  laborum  fu  orum  frudum  ,  tyronibus  quidem  uti¬ 
li  fiimum,  fed  hucufque  inter  ipfos  coadum,  pafilm  proferre; 


(ij  Mem.  deTAcademie  royale  des  Sciences,  1738  ,eloge  de  Boerhaavs . 
(1)  Die  10  Januarii  anni  1748. 

coram  do&iflimo  fenatu  medico  ,  coram  trivium  omni  fiden¬ 
tiarum  genere  ornatorum  castu  ,  coram  orbe  medico  avide 
expetente  do&rinse  fpecimina  a  quolibet  decertante  in  lucem 
edenda,  coram  dodiffimorum  antagoniftarum  acie,  in  id  acri¬ 
ter  intenti  utcujuflibetin  arenam  defcendentis  dodrina,  omni 
cura  ac  diligentia,  tentetur.  Nec  ipfl  quidquam  defuit  in  ifto 
litterario  certamine  ex  quo  novam  gloriam  Nancifci  potue¬ 
rit,  feufpedetur  ad  numerum  clariffimorum  antagoniftarum 
qui  illud  ultro  inivere  (i),  feu  ad  problemata  propofita  (2). 


( 1  )  Candidati  fuere  Eugo  Gourraigne  ,  Carolus  Serane  ,  Thorius 
F  it\maurice  ,  Honoratus  Petiot ,  Jacohus  Farjon  (  folus  ex  his  fuper- 
ftes  ,  fumma  laude  praxim  clinicam  jamdudum  Monfpelii  exercens  ) 
Francifcus  de  Lamure  ,  Francifcus  Imbsrt ,  :  incepta  difputatio  die.  6a«. 
Maii  1748,  finem  habuit  die  13  Augpfti  1749. 

(2)  Quadtiones  ilii  propo&tce  fuerunt.  ia,  A11  contra£Mo  mufculi  licet 
conflans  permanens  a  paralyfi  fui  antagoniflse  oriunda  ,  fit  vera  coa~ 
vulfio  ,  eamdem  therapeiam  expoflulet  ? 

2a.  An  eruptioni  variolam m  difficili  ,  laudamini  cum  cardiacis  fit  praef- 
cribendum  ? 

3a.  An  poffit  empyema  per  diurefim  expurgari  ? 

4a.  An  vulnera  capitis  fint  periculofiora  Paridis  quam  Monfpelii,  vub 
sera  vero  tibiarum  fint  periculofiora  Monfpelii  quam  Parifiis  ? 

5a.  Marafmi  theoriam  5t  therapeiam  exponere, 

6a8  Affignare  diverfas  hydropis  abdominalis  fpecies  earumque  theoriam 
&  therapeiam  exponere. 

7a.  An  ht  aliquod  fignum  pathognomonicum  febris  Sc  quale  fit? 

8a.  Cur  foetus  in  utero  contentus  ,  urinas  nec  alvinas  fa?ces  ejiciat  ? 

9.  An  emphyfemati  fanguinis  raiffio  ? 

iOa.  Cur  praeparata  mercurialia  ad  debellandam  luem  veneream  ipfo 

Ea 


(  9  ) 

Ea  doftiffime  folutus ,  inter  illos  enituit  famae  jam  adepta 
non  inferior,  omnium  plaufu  lauream  meruiffe  vifus ;  aliter 
tamen  judicarunt  agonothetae ,  qui  vel  errore  humanitati 
proprio  obcsecati ,  vel ,  quidni  fateremur  !  forfan  mala  qua¬ 
dam  arte  dufti ,  eximium  ProfefTorem  ,  fcholae  fuse  decus 
futurum  ,  ab  ea  incauti  removiflent  ,  nili  ipli  fuilTet  incita¬ 
mento  pafia  repulfa  ;  fupremum  harumce  rerum  judicem 
adiit,  virum  magnum,  ingenio  &  do&rina  praecelfe  dignitati 
fuperiorem  ,  Galliae  Cancellarium  d1 A guejjeau^  qui  candidati 
noftri  promerita  dignofcens  ,  ea  pro  fua  aequitate  remu¬ 
neravit  ,  eum  delignans  ad  primam  vacaturam  ProfelToris 
cathedram  (i). 

Tali  errore  vel  injurii  pertuli  nonnulli  fortaffe  conten¬ 
dent  abrogandas  effe  has  difputationes  ,  haud  abfque  veri 


mercurio  debite  extin&o  minias  valeant  :  cinnabarina  tamen  adversus 
epilepfiam  ,  quae  venerea  non  eft  ,  magis  valeant? 
n a.  Presbytiae  theoriam  &C  curam  exponere. 
na.  Refpir3tionis  difficulrarem  &  frequentiam  explicare. 

Nonnulla  alia  ,  difputationis  occafione  ,  opufcula  edidit  ,  quae  licet 
currente  calamo  confcripta ,  tamen  manifefta  indicia  praebent  ejus  in  feri- 
bendo  concinnitatis ,  in  ratiocinando  folertiae  •>  haec  funt :  pathologicarum 
de  febre  Sc  palpitatione  legionum  vindiciae  j  parergon  de  anevryfmate } 
examen  refponlionis  clar.  D.  Serane ,  ad  feriptum  Franc .  Lamure  cui  titulus 
eft  pathologicarum  de  febre  Sc  palpitatione  legionum  vindiciae  3  examen 
animadverfionum  clar.  Petiot  in  parergon  de  anevryfmate  confcriptum  a 
Franc .  Lamure. 

{  1  )  Coadjutoris  titulo  inter  Profeflores  admiflus  menfe  Novembri 
1749  ,  cathedram  adeptus  eft  die  2.0  Aprilis  1750,  vacantem  per  obitum 
D.  Petri  Ridcux  ,  Decani. 


B 

fpecie  ;  fic  tamen  non  cenfebunt  qui  rem  accuratius  perfera- 
tabuntur  ,  probi  gnari  interdum  in  optimis  inftitutis  aliquid 
vitii  fubrepe-re  ;  fle  non  cenfebat  ili.  Prof.  nofter  qui  ratus, 
in  hifce  certaminibus  litterariis ,  haberi  optimum  criterium 
eorum  qui  Profefforis  munus  ambiunt ,  fuam  hac  de  re 
opinionem  protulit  in  Oratione  inaugurali  ,  pro  folemni 
Studiorum  inftauratione  habiti ,  qua  probare  fategit  ex  his 
difputationibus  egregia,  tum  in  Scholam  noftram  fpeciatim, 
tum  in  rem  medicam  in  genere ,  fluere  emolumenta. 

Jam  ergo  ardiori  vinculo  Scholae  Monfpelienfi  adftridus  9 
novus,  at  non  inexpertus  ,  Profeffor  , quidquid  in  pofterum 
ad  artis  incrementum  patraturus  eft,  hujus  celebris  fcholse 
glorias  propalandae  inferviet.  Sic  fentiens  novam  adeptam 
dignitatem  non  tam  laborum  praemium  quam  incitamentum 
habuit ,  unde  licet  publicis  ledionibus  intentus  ,  a  privatis 
non  abftinuit  ,  ftudioforum  votis  obfecundans  ,  queis  ut 
femper  in  deliciis  fuit ,  ita  horum  amantiffimus  extitit ;  in 
his  erudiendis  affiduam  operam  navans  (i)  ,  eodem  quo  in 
arenam  defeenderat  fplendore  ad  metam  ufque  corufcans. 

At  fi  dulce  eft  vitae  ftadia  revocare  quae  ad  viri  clar. 
gloriam  contulere  ,  fcientiae  proficuum  erit  ejus  dodrinam 
exponere  ,  quidve  ad  artis  incrementum  peregerit.  Eo 

(i)  Ufque  ad  annum  1766  quotannis  privatum  curtam  edidit  de  indi  - 
ultionibus  Medicis  ad  normam  Boerhaavii  ,  non  quod  ejus  do&rinae 
afTentiretur  ,  docendo  enim  multus  erat  in  refellendis  Profefforis  Batavi 
dogmatibus ,  theoriam  mechanicam  nimium  redolentibus  ,  fed  quod  ejus 
docendi  methodum  adamudim  aemulabatur.  Privatim  etiam  per  plures 
annos  docuit  ana  tomen  ,  materiem  medicam  ?  praxim  medicam  ,  8c  c. 

tempore  quo  prima  artis  iatricae  limina  attingebat  ,  fato 
fungebatur  fplendidiflimum  Schola  Leydenfis  decus  Her~* 
mannus  Boer haav e.  Tanti  praeceptoris  dodrina  k  clar.  Difci- 
pulis  paflim  fpargebatur ,  &  in  Scholis  Medicorum  princi¬ 
patum  facile  fibi  vindicabat,  fuper  obfoleta  galenicorum  & 
pfeudo-chymicorum  dogmata  ;  faniori  tamen  qua  pollebat 
philofophi&  Prof.  nofter  tantae  audoritatis  jugum  refpuit  , 
certus  nihil  aeque  fcientiarum  humanarum  progreflui  obftare 
ac  caeca  in  audoritatem  ,  quantacunque  fit ,  reverentia  ; 
idcirco  Boerhaavii  dodrinam  ,  mechanices  legibus  nimiiim 
concedentem  ,  velut  a  reda  phyfiologiae  methodo  alienam 
rejecit,  Sthalii  opinionem  amplexus  (i)  ,  tunc  in  Schola 
noftr&  defenfam  a  clar.  de  Sauvages.  At  nullius  addictus  jurare 
in  verba  m agiftri  brevi  perfpexit  non  minus  a  veritatis  tra¬ 
mite  recedere  Sthalium  ,  eunda  quae  in  corpore  fiunt  animae 
imperio  tribuentem.  Et  profedb  quis  hominem  confiderans 
corpore  conflatum  &  anima  ,  hunc,  machinae  inftar,  mecha¬ 
nicis  legibus  tantum  regi  putaverit?  Quis  fepofit&  organo¬ 
rum  mira  arte  fabrefadorum  ftrudura ,  oeconomiae  humanae 
fundiones  conceptibus  metaphyficis  aflequi  contenderit  ? 
Ingenii  humani  ex  utraque  parte  deliramentum !  a  quo,  inter 
utrumque  tenentes ,  immunes  ibunt  tutiffimi ,  qui  plura  vitae 
phoenomena  ex  corporis  organifmo  deducentes ,  fuum  me- 
chanifmo  influxum  ,  fuum  vita?  principio  ,  qualecunque  de¬ 
mum  fit, relinquentes,  eorum  nexus  &  relationes  inquirunt, 

(i)  Dogmata  Sthaliana  propugnavit  in  diffartatione  quam  pro  Bacca» 
laureatus  gradu  confequendo  edidit  ,  cui  titulus  eft  theoria  febris* 

ad  metaphyficorum  fcholas  demittentes  ,  vagas  &  nufpiam 
folvendas  de  entium  incorporeorum  a&ione  difputationes. 
Sic  fentiens  Prof.  noder ,  veterum  eclefticorum  quadante- 
nus  veftigia  premens  ,  ex  fecum  pugnantibus  feftis  aliquid 
deprompfit,  unde  fuse  doctrinae  fundamenta  jecit  (i);  eaque 
firmavit ,  fagaci  non  minus ,  quam  prudenti  naturae  interroga¬ 
tione,  experimentorum  via  ,  tentata;  in  eo  dignum  aemulum 
fefe  praebens  clar.  virorum  Hales ,  Reaumur ,  Duhamel ,  Haller , 
Buffon  ,  qui  naturae  feduli  indagatores,  ejus  arcana  revelare 
annitebantur  ,  experimenta,  obfervationes  in  vivis  anima¬ 
libus  inftituendo. 

Hic  nonnullos  audio  talia  experimenta  differiis  infaman¬ 
tes  ,  eaque  velut  parum  utilia  ,  imo  in  errorem  facile 
ducentia  rejicientes,  ex  eb  quod  contendant  animalia  cultro 
anatomico  fubje&a  ,  a  datu  naturali  aliena  omnino  ,  nihil 
minus  quam  veram  funftionum  oeconomiae  fanas  imaginem 
referre.  An  vero  difceptabunt  illi,  ea  methodo,  fi  non  omnino 
enodatas,  faltem  plurimum  illudratas  fuifle  qusediones  de 

■tbmwiiiibmhm  iim— i  mi  in  amnnmmmsumtasmm 

(i)  Minime  vereor  aflerere  Virum  clariflimum  inter  primos  reponendum 
efie  qui  ,  perfpe&a  vanitate  theoriarum  medicarum  fundamentis  extraneis 
fuperftru&arum,  mechanicis ,  chymicis  ,  &c.  agnoverunt  leges  oeconomiae 
animali  peculiares  fancitas  fuifle  ,  quae  fola  obfervatione  detegi  potiunt  , 
eafque  fic  rite  obfervatas  baflm  genuinam  fternere  theoriae  medicae. 
Hancce  faniorem  do&rinam  plurimum  promoverunt  Medici  Monfpelienfes 
Lamure  ,  Bordea  ,  Venel ,  Barthci ,  eorumque  numerofi  non  minus  quam 
praeclari  Difcipuli :  duo  priores  maxime  ,  amicitiae  foedere  ,  5c  laborum 
communione  juncti ,  ut  fidem  facit  cel.  Bordeu  in  prooemio  ad  difquifl- 
tiones  de  textu  mucofo  j  iflius  fcripta  ,  ut  Profefibris  noflri  lediones  , 
huic  doftrinae  evulgandae  maxime  contulerunt. 

motu  fanguinis  circulatorio,  de  refpiratioiie ,  dedigeftionc, 
de  ofteogenia,  de  irritabilitate  &  fenfibilitate ,  de  generatione 
animalium?  Fatendum  itaque  ifta  methodo  plus  profecifle 
phyfiologiam,  quam  vanis  ,  utpote  ad  imaginationem  effic¬ 
tis  ,  Medicorum ,  qui  a  Galeno  ad  Harveium  ufque  floruere  > 
hypothefibus. 

Non  minima  igitur  ProfefT.  noftri  laus  erit ,  eamdem  ac 
cel.  Viri  jam  citati  calcafle  viam;  ea  enim  aliquid  adjecit 
demonftratis  phyfiologicis.  Motuum  cerebri  jam  equidem 
obfervatorumcaufam,ha£tenus  latentem,  ingeniofiflimis  ape¬ 
ruit  experimentis,  quibus  ad  demonftrationem  evicit  hanc 
deducendam  efle  a  motu  refluo  fanguinis  per  venas  jugulares 
ab  expiratione  impreflo.  Hujus  inventi  gloriam  fuam  efle 
contendit  Hallerus  ,  virum  noftrum  plagii  reum  incufans  , 
verum  ab  ifta  infimulatione  optime  fefe  vindicavit ,  eumque 
in  hac  lite*  viftorem  declaravit  regia  Scientiarum  Academia, 
ejus  commentarium  in  fua  pretiofiffima  colleftione  reci¬ 
piens  (i)  ,  k  qua  arcetur  quifquis  non  invenit  aut  perficit. 

Weitbrechii  dubiis  motus  ,  cogitare  csepit  minus  veram 
efle  hydraulico -mechanicorum  fententiam  de  arteriarum 
pulfatione  ,  quam  ,  ab  Harveio ,  tribuebant  omnes  earum 
dilatationi  ,  a  fanguine  e  cordis  ventriculis  propulfo  ,  fub 
eorum  fiftole,  fa£te  ;  calculo  &  experimentis  extra  dubium 
pofuit  hujufce  caufae  falfitatem  ,  &  alteri  tribuendum  efle 
iftud  phoenomenum  evicit,  nempe  arteriarum  locomotioni, 
verofimillime  pendenti  a  cordis  motu  fubfultorio  ejus  fifto- 
len  comitante.  Extat  fuper  hac  quaeftione  egregius  com- 


(i)  Memoires  de  lAcademie  royale  des  Sciences ,  ann.  1749, 


(H) 

mentarius  quem  inter  fuos  etiam  admilit  regia  Scientiarum 
Academia  (i). 

Extant  nonnulla  alia  ejus  dodrinse  fpecimina  9  quae  aut 
a  tyronibus  avide  excepta  manuferipta  fervantur  (2)  ?  aut 

(1)  Memoires  de  1’Academie  royale  des  Sciences  ,  1765.  Illi  duo 
commentarii  una  cum  tertio  cui  titulus  elt  :  Recherches  fur  la  coene  du 
fang  ,  5t  epiftola  ad  D.  Daumont  ,  Medicinae  ProfeiForetn  in  Univerfi- 
tate  Valentina ,  typis  mandati  Monfpelii  apud  Martd  ,  1769,  venales 
proflant  apud  Tournel. 

(  2  )  Manuferipta  extant  excerpta  e  fuis  praeleffionibus  de  praxi 
medica  ,  de  materia  medica  }  ifla  ,  fciiicet  de  materie  medica  9  diu 
inter  phyliatrorum  manus  verfata  ,  8t  ab  uno  ad  alium  fucceflive  ,  inter 
ineruditos  adhuc  tyrones  ,  tranftnsfTa  ,  fi c  pluribus  mendis  foedata,  paucis 
abhinc  annis  a  quodam  anonymo  typis  mandata  fuere  ,  fub  hoc  titulo  : 
Nouveaux  elemens  de  matiere  medicale  ,  exueit  des  le9ons  publiques  de 
M.  de  Laniare  ,  Doyen  des  Profeffeurs  royaux  au  Ludovicee  de  Mede- 
cine  de  Montpeilier,  avec  des  reflexions  judieieufes  importantes  pour 
la  connoifTance  des  maladies ,  8c  fapplicaaon  des  medicamens ,  dans 
Fexercice  de  Ia  pratique  de  Ia  Medecine  ,  recueiilis  &  mis  en  ordre  par 
M,.,.  Do&eur  en  Medecine  au  Ludovicee  de  Montpeilier,  A  Amfterdam, 

fe  trouve  a  Montpeilier  chez  Franpois  Tournel  ,  Libraire  ,  178 4  9 
7/2-4°.  Id  opus  in  lucem  prodiit  infeio  D.  de  Lamure  ,  qui  illud  longe 
exculrius  ,  6t  fua  fama  dignius  edidiflet  ,  nifi  ipfi  defuiflet  otium  ?  ut 
fuas  lucubrationes  ,  quae  difcipulis  adeo  utiles  fuerant  ,  polleris  tranP 
mitteret.  Unde  hanc  editionem  expreffis  verbis  renuit  ,  fuis  Collegis 
declarans  fe  neutiquam  ad  eam  contuliffe. 

Manufcriptae  extant  apud  plures  Medicos  ,  ollm  Univerfltatis  Monf» 
pelienfis  Alumnos  ,  primae  lineae  phyfiologicae  ,  quas  in  fcholis  diflavit : 
neque  parum  de  phyliatris  bene  mereretur  qui  id  opufculum  rite  ab  ipfo 
Audfore  acceptum  typis  mandaret  5  opus  fufius  de  phy/iologia  corporis 
humani  fcripferat ,  a  quo  abfolvendo  ob  praxim  uberrimam  dimotus  fuit  , 
quodhancce  Medicinae  partem  novis  fagacidlmis  fentemiis  locupletaifeto 

diiTertationum  academicarum  forma  typis  mandata  (  i )  9 
raros  exhibent  tanti  ingenii  fruftus  ,  at  fufficientes  ,  tum  ut 
docendi  methodum,  qua  &  fermonis  elegantia  &perfpicui- 
tate  nulli  fecundus  fuit  ,  tum  ut  laborem  impenfum  in 


(i)  Harum  praecipuas,  quantum  novi  ,  enumerare  juvat. 

Confpe£fus  phyliologicus  pro  Baccalaureatu  propugnandus  a  Ludo  vico - 
Honorato  Soulier  ,  1751. 

Pofuiones  ex  phyfiologia  corporis  humani  depromptae  propugnata;  a 
Joanne-Baptifla  TeiJJier  ,  Havannenfi  ,  1761. 

Politiones  medico  chirurgicae  de  fcarihcationibus  8c  cucurbitulis  ,  de 
hirudinum  applicatione  ,  de  veficatoriis  ,  fetaceis  8c  cauteriis ,  tandem  de 
paracenthefi  :  propugnatae  a  Joanne  Guiguou  de  Lachaud  ,  Verfalienfi  , 

Politiones  medicO'Chirurgicae  de  miflione  fanguinis  ,  prop.  ab  Ed mundo 
Greilly  ,  Corcagienfi  Hiberno  ,  1765. 

De  inflammationis  theoria  ,  ejufque  per  refolutionem  curatione  ,  prop. 
a  Joanne-Ludovico  SaniaL  Dufay  ,  Cheylarienfi  ,  1766. 

De  fuppuratione  &  curatione  inflammationis  per  fuppurationem  ter¬ 
minandae,  prop.  a  Joanne-Baptifta  Boyer  ,  MafTilienfi  ,  1 766. 

Pofuiones  femeiothicae ,  prop.  ab  Honorato- Gene/io  Paris ,  Arelatenfi, 
1763. 

De  fecretionum  in  humano  corpore  mechanifmo  ,  prop.  a  Claudio 
de  Chavanne  ,  Bellojovienfi  ,  1748. 

Primce  lineae  pathologicae ,  prop.  a  Renato-Zacharia  Mereau  ,  Pifla- 
vienfi  ,  17 66. 

Pri  mae  lineae  therapeuticae  ,  prop.  ab  Alexandro  Rouchet  Duverger$ 
Vivarienfi  ,  1766. 

De  variolis ,  cui  acceflit  appendix  de  inoculatione  ,  prop.  5  Francifco 
Berthelut  de  Beauregard ,  Bercorienfl,  1767. 

De  fenfibus  externis  fpeciatim ,  prop.  a  Carolo-Ludoyico  Perreau  de 
Laberderie ,  Rupellenfi. 

edocendis  variis  Medicinae  partibus  percipere  poffimus. 

Hifce  laboribus  intentus ,  mentis  propenfione  magis  quam 
efficio ,  fed  ab  his  faepius  abdudus  ,  crefcente  in  dies  apud 
illum  aegrotantium  concurfu  ,  Scholae  celeberrimae  jamjam 
Decanus  (i) ,  fumma  qua  mihi  favebat  benignitate  motus, 
fuis  ledionibus  &  exemplis  inftrudum  me  libi  fuffedurn  vo¬ 
luit  in  inflituendis  Academicis  praelectionibus,  ac  poft  tole¬ 
rata  publicae  difputationis  pericula,  a  regia  audoritate  coad- 
jutorem  petiit ,  me  illi  adeo  imparem ,  cujus  vefiigia  longe 
fequi  ut  gloriofum  ita  dulce  mihi  femper  erit.  Utinam  fic 
feligens  in  vituperium  non  inciderit !  utinam  temeritatis  non 
arguar  ,  Viri  celeberrimi  loco  federe  aufus  !  quem  fi  pro 
dignitate  non  adimpleam  ,  ad  meliora  nunquam  non  addet 
animos  ,  ardens  ,  modefla  tamen ,  eum  imitandi  cupido. 

Jam  ProfefToris  laude  dignum  monftravi  clar.  Virum;  non 
minori  inclaruifle  fama  in  exercenda  praxi  nunc  meum  efl 
offendere;  fic  iterum  dicentem  veftra  benevolentia  fuftinete* 

Si  verum  fit  nullum  effe  pofTe  Medicinae  ProfeiPoreirt 
optimum,  quin  hoc  ipfo  fit  eximius  Medicus ,  ex  jam  didis 
fatis  fuperque  probatum  foret  virum  egregium  pradici  lau¬ 
dem  meruiffe ;  quod  utique  a  cordatis  viris  minime  negabitur, 
qui  perfpeda  officiorum  fphaera  quam  abfolvere  debet  Medi¬ 
cinae  ProfefTor  ,  apprime  intelligent  ad  eam  omnino  impa¬ 
rem  fore  ,  nifi  frequentibus  apud  aegros  aditionibus  ,  & 

. . .  . . 1  ***"’” •* 

{l)  Ab.  anno  1767  ,  poft  abdicationem  D«  Haguenot. 

affidua 

aflidu&  eorum  curatione  ,  morborum  proteixormes  modos 
&  phafes  internoffe  ,  naturae  morborum  curatricis  miras 
&  ineruditas  artes  imitari,  hanc  appofitis  auxiliis  oppor¬ 
tune  juvare  ,  huic  faltem  nunquam  nocere ,  apprime  didif- 
cerit:  aliter  nequidem  fcripta  Medicorum  intelliget ,  quam¬ 
vis  ea  ,  fedens  in  mufaeo  ,  nofturna  diurnaque  manu  verfa- 
verit,  &  quod  peffimum,a  fe  credet  intelligi.  Horum  intime 
perfuafus  Prof.  nofter  curandis  aegris  mature  fefe  addixit, 
horum  tamen  copiam  non  quaerens  ,  fed  eum  numerum 
qui  fufficeret  notandis  lingulis  apud  quemlibet  aegrotantem 

fu  pervenientibus.  Hac  methodo  fummam  naftus  erat  ergk 
veteres  admirationem  ,  quorum  obfervationes  mire  cum 

filis  congruere  videbat  ;  inde  morborum  fubinvafionis 
incrementi  &  exitus  veriffimas  pifturas  &  delineationes  , 
medicaminum  accurate  notatos  effedus  ,  variarum  medendi 
rationum  eventus  ,  faufti  fuiffent  infaufti-ve  ,  fumrna  fide 
diligenter  obfervabat.  Inde  fenfim  medendi  methodum  fibi 
comparabat,  non  ex  ulla  au&oritate  ,  duce  non  raro  fallaci, 
fed  propria  experientia  acquifitam ,  ipfi  filum  fuppeditan- 
tem  ,  quo  per  intricatiflimum  praxeos  dedalum  tuto  & 
expedite  progrediebatur.  Senfim  glifcebat  fama  in  dies  , 
donec  ad  fummum  eve&a  faftigium  exteros  undequaque 
advocabat  morborum  diuturnorum  fanationem  apud  illum 
quaerentes.  In  his  debellandis  aegritudinibus  quae  vel  innata 
ferocia  optimos  artis  conatus  elusere ,  vel  ftatim  intem- 
peftiva  medicatione  tentatae  ,  novas  vires  acquifivere  ,  quae 
idcirco  artem  expoftulant  humanae  pene  dicam  fuperiorem, 
maximum  fefe  praeftitit,  plurefque  dimifit  firma  valetudine 
gaudentes  ,  quos  de  vitia  defperantes  exceperat.  Abfit  nos 

minuere  velle  laudem  a  Medico  partam  in  curandis  morbis 
cicutis  ,  at  major  debetur  illi  qui  chronicorum  curationi 
incumbit,  fn  his  enim  vividi  &  efficaces  naturas  motus  , 
etiam  invita  pravd  medendi  methodo  ,  non  raro  morbum 
difcutiunt :  &  fatendum  quod  fi  quandoque  minus  aequum 
Vulgus  infauftos  eventus  medenti  tribuat  ,  fepius  ejus 
honori  fucceffus  vertat  qui  omnino  naturae  debentur.  Contra 
in  chronicis  plerumque  iners  ifta  totum  curationis  opus 
Medico  relinquit ,  cui  ergo  id  agendum  incumbit  ,  ut  tol¬ 
lantur  profunde  radicati  morbi  ,  erigatur  vis  vitae  torpida  * 
muniatur  aegrorum  mens  contra  diuturnae  curationis  taedia, 
&  quidni  fateremur  ?  Firmetur  titubans  inter  dubia  ab 

adverfis  Medicorum  fententiis  fuborta.  Hinc  tota  fua  efi 

;  ^  6  /\  *-■  •  «» 

laus  a  Medico  parta  in  curandis  longis  aegritudinibus,  dum 

*  , 

liujufce  laudis  partem  fibi  vindicat  natura  in  acutorum 
curatione.  Praeterea  qui  acutos  curat ,  is  fuis  concivibus 
tantum  utilis  eft  :  qui  curat  chronicos  ,  &  in  ea  nobili 
opera  famam  fibi  comparare  novit  ,,  is  ad  omne  humanum 
genus  fcientiae  falutiferae  dona  extendit.  Unde  fi  indubi¬ 
tanter  ad  priorem  pertineat  corona  civica  ,  qua  eum  remu¬ 
nerare  folebant  Romani  ,  qui  in  prselio  civem  fervaverat, 
alteri, cum  iflafimul,  alia  decernenda  foret,  verbo  fit  venia, 
Cofmopolitana  dicenda.  Neque  comparatione  nimis  fuperbd 
duci  videar  ,  bellatori  aequiparans  Medicum ,  qui .  inquient 
nonnulli,  abfque  dedecore  ignavus  ,  nullo  vitae  difcrimine, 

<r 

fuum  munus  obit ,  dum  proprio  periculo  femper  pugnat 
nailes  :  ecquis  tamen  dicet  majori  pollere  virtute  qui  morti 
fefe  offert  in  medio  armorum  ftrepitu  ,  virtutis  exemplis 
unde  quaque  cindius  &  incenfus  ,  illo  qui  lethum  tacite 

quidem  ,  fed  non  minus  certo  ferpens  ,  iterata  clade  mo¬ 
nitus  9  at  impavidus  ,  inter  hominum  perterritorum  lu&us, 
folus  fortis,  fibimet-ipfi  imminens  intuetur?  Hic  vos  teftes 
appello  magnanimi  Medici  qui  morborum  epidemicorum 
curationi  ultro  incumbentes  ,  periculi  undequaque  vos 
ambeuntis  confcii  ,  patriae  faluti  vos  devoviftis  !  quis 
adeo  pariun  aequus  fortiffimi  animi  laudem  vobis  dene¬ 
gabit  ?  Non  tantum  itaque  de  patria ,  fed  &  de  toto  humano 
genere  ,  bene  meretur  Medicus,  ad  omnia  fui  officii  munia 
paratus  ,  &  talem  fefe  praeftitiffe  Profefforem  noftrum 
nullus  inficias  ibit. 

In  eo  morborum  genere  tradlando  praefertim  excelluit , 
quos  non  immerito  Medicorum  opprobrium  dixere  ,  noflra 
aetate  adeo  frequentes  ,  quos  redte  philofophi  vitae  intem¬ 
perantiae  ,  &  divitiarum  abusds  flagellum  vocarent  ,  nifi 
pari  paffu  invaderent  illi ,  aerumnis  conflidlatos  ,  aut  men¬ 
tem  acrius  exercitantes,  uno  verbo  affedlus  nerveos.  Ecquis 
unquam  ad  hofce  affedlus  fanandos  a  natura  aptior  fuit  ? 
Infigni  facundia  donatus ,  alienis  miferiis  motus ,  his  levandis 
paratiffimus  ,  quorum  exiflimationem  fu  a  fama  rapuerat , 
eorum  animos  ,  ingenii  comitate  ,  morum  honeftate  ,  fer- 
monis  lepore,  alliciebat.  Inde  in  facile  defperabundis  men¬ 
tibus  ,  fpem  ,  ultimam  malorum  requiem,  erigebat ,  fidem- 
que  erga  auxilia  medica  mox  fugituram  revocabat,  &  in 
maxime  titubantibus  flabilem  reddebat.  Fuit  ergo,  ut  Ifog/mi 
‘verbis  utar,  Medicus  fennone  potens  &  artium  fuadendi 
peritiffimus  ,  tantam  vim  ,  dicendi  facultate  ,  medicamentis 
fuis  adftruens  ,  tantam  dodlrinae  fuae  fidem  in  aegris  excitans, 
ut  interdum,  vel  abjedliffimis  remediis ,  difficiles  morbos 
fuperaverit» 

Non  tamen  ideo  exiftimetis  ,  And.  ornat.  ,  in  hifce 
arduis  cafibus  ,  totam  ejus  conftitiffe  Medicinam  in  auxiliis 
moralibus  ;  vitiorum  organicorum  fundiones  corporis 
laedentium  attentus  obfervator  ,  his  debellandis  idoneam 
opem  ferebat ;  neque  ulli  methodo  exclufivae  addidus  , 
hxc  folis  diluentibus  ,  juxta  quorumdam  placita  ,  nec  folis 
roborantibus,  aggrediebatur ,  fed  plerumque  rite  fociata 
utraque  methodo  ;  fic  plures  novi  graviflimis  affedibus 
nerveis  radicitus  fanatas  ab  illo  mulieres ,  poft  praemiffa 
diluentia  ,  audaci  thermarum  bellilucanarum  ufu  ,  hac¬ 
tenus  ab  eorum  curatione  indoda  formidine  expundarum. 

Naturae  viribus  maxime  confidens,  ubi  hae  fibi  fufficere 
videbantur  ,  vel  ab  omni  remedio  abftinebax  ,  vel  fi  impor¬ 
tune  aliquod  extorqueretur  ,  id  plane  iners  ,  aut  leviflimae 
efficaciae  concedebat,  dubius  utrum,  inter  curandos  morbos, 
fecure  Medicus  eb  ducere  poffit  ,  quo  natura  ,  etiam  cum 
bonis  aegri  rebus  ,  vergit  ,  aut  vergere  videtur  ,  aut  folet  ? 
Neque  tamen  naturae  moliminum  adeo  otioius  fpedator 
erat  ,  quin  crederet  dodrinam  veterum  circa  vires  naturae 
medicatrices  ,  ftare  pofTe  &  debere  una  cum  legibus  Medi¬ 
cina?  prudenter  adivae. 

Infurgant  nunc  artis  utiliffimae  detredatores  ,  fui  fcep- 
ticifmi  fundamentum  eruentes  ,  ex  eo  quod  plures  per¬ 
celebres  Medicos  de  fu  a  arte  dubitantes  afferant  !  noftrum 
etiam  Profefforem  inter  illos  annumerent  !  at  certi  fint  fe 
talia  fando  a  vero  aberrare.  Quis  enim  potiori  jure  Medi-* 
cinse  credere  poterit  quam  ejus  utilitatis  quotidiani  teftes , 
ejus  portentorum  affidui  opifices  ?  Sed  ifti  funditus  artem 
callentes  >  ejus  limites  apprime  norunt  ,  &  fefe  naturae 

iniixiftros  tantum  profitentes ,  eam  aegrotantium  faluti  prof- 
picientem  certis  lignis  cognofcentes  libi  ipii  permittunt  , 
huic  duntaxat  opitulantes  ubi  deficere  videtur,  eam  juvantes 
do£ta  imitatione  eorum  quae  patrare  folet  apud  eos  quos  i  pia 
fanat.  Sic  natam  Medicinam  longa  firmavit  obfervatio  , 
praecipuum  ,  ne  dicam  unicum  ipfius  fulcrum.  Sic  fentiebat 
ili.  Prof.  nofter  quafcunque  theoreticas  difquifitiones  , 
tanquam  mera  imaginationis  figmenta  ,  ex  artis  exercitio 
rejiciens. 

Nequis  tamen  inde  concludat  caeco  empyrifmo  duftum 
fuifle  ;  duplicem  admittebat  theoriam  (  i  )  ,  aliam  quam 
vocabat  rationalem  ,  qualem  requirebat  prifca  Medi¬ 
corum  rationalium  fe£fa  ,  aliam  quam  dixit  empyricam  , 
qualis  ,  etiam  a  veteribus  empyricis  ,  non  rejiciebatur ; 
ifta  caufarum  evidentium  ,  &  multiplicium  circumftantia- 
rum  ,  quas  aliquam  in  medendo  differentiam  inducunt,  con- 
curfu  exurgit  ;  haec  curiofius  inveftigat  quidquid  ad  cor¬ 
poris  firutturam,  ejufque  intimam  alterationem ,  pertinet; 
iftam  velut  Medicinae  phyficarn  habebat  Vir  clar.  eamque 
naturas  rerum  contemplationem,  Medicum  non  facere,  cum 
Cdjo  opinabatur,  aptiorem  tamen  Medicinas  reddere ,  exci¬ 
tando  ejus  ingenium  ;  eam  adeo  ab  artis  exercitio  tantum 
ablegans  ,  utpote  damnofam  fi  regulam  daret  faciundas 
Medicinae.  Theoriae  empyricae  fundamenta  eruebat,  ut  jam 
diximus  ,  ex  fingulis  quae  in  medendo  aliquod  afferunt 


fi)  Vide  ejus  commentarium  de  causa  pulfationis  arteriarum  ,  cui 
nonnulla  adjecit  corollaria  quae  fatis  fuperque  ejus  fentemiam  fuper  iilud 
argumentum  patefaciunr. 

liifce  otiis  diii  potitus  e flet ,  fi  amicorum  vota  non  fuiflent  - 
irrita  ,  cum,  in  mediis  laboribus  ,  humore  atrabilario  cor¬ 
reptus  ,  pridem  in  corpore  latitante  ,  ftatimfub  fat  benignd 
fpecie  erumpente,  mox  omnem  fuam  ferociam manifeftante, 
feptuagenarius  ,  multis  ille  bonis  flebilis  occidit  (i):  cogna¬ 
tis  quorum  amantifllmus  fuit,  conjux  optimus  (2),  patruus 
beneficentiflimus  (3):  amicis  ,  qui  eum  &prudentiflimi  con- 
filii,  &  ad  omnia  obfequia  paratiffimum  nunquam  non  experti 
funt:  vobis  Collegas  fpedatiffimi !  quorum  exemplis  quoti¬ 
die  certior  fiebat  optimos  quofvis  Medicina  Profeflbres  , 
idcirco  eximios  Medicos  efle  ;  quos  jufta  exifiimatione 
profequens  ,  fraterno  colebat  amore:  vobis  philiatri  aman- 
tiflimi  1  Scholae  noftrse  fpes  altera  ,  quos  parentis  inflar 
diligens,  omni  officiorum  genere  fovebat :  patriae  adoptivae, 
quam  fua  fama  ornabat :  humanitati,  quam  morbis  conflic¬ 
tatam  fanabat  ,  aerumnis  gravatam  confolabatur  :  nulli  vero 
flebilior  quam  mihi ,  cui  ob  propius  contemplatas  dotes 
eximias  ,  ob  lingularem  qua  me  fovit  humanitatem,  grati, 
addidi  que  animi  affe&us ,  vitam,  quantacunque  fuperfit , 
ludu  indelebili  obruent. 


DIXI. 


(1)  Die  18  Martii  ,  anni  1787» 

(2)  Uxorem  duxerat  armo  1751.  N.  D.  Ludovicam  Guilhe  ,  ex  oppido 
Bollene  rn  Comitatu  Vindafcino  ,  multiplici  dote  commendabilem,  cujus 

lumina  laus  erit  tanto  conjugi  nuptam  fu  i  fle.  Nullam  ex  ei  prolem  fufcepit. 

(3)  Bonorum  Tuorum  haeredes  inftituir  Dum.  de  Lamure  in  legione  Mar- 
dnjcae  dficem  ,  ejufque  binas  Torores ,  quos  ex  fratre  natos  ,  virtute  magis 
quam  confanguinitate  affines ,  libi  filios  adfciverat. 

